ཉིས་ཐོག་ཅན་གྱི་ཁང་བ་ཕྲེང་ལྟར་བསྒྲིགས་ཡོད་ལ།བགྲོད་ལམ་ཕྱོགས་བཞི་མཚམས་བརྒྱད་དུ་འཐེན་ཡོད་པ་དང་།ཐང་ནག་ཞང་དང་སྐྱ་བུག་ལུང་བའི་མཛེས་ལྗོངས་ཀྱིས་མིའི་ཡིད་དབང་འཕྲོག་པར་བྱེད།འདི་ནི་རྫོང་མཁར་གྱི་མཁར་སྐོར་ཤར་ལམ་གྱི་གནས་སྤོར་ཡུལ་མི་བཀོད་སྒྲིག་བྱེད་སའི་གནས་རེད།ཧྲིན་ཡན་ཞང་གིས་བཤད་རྒྱུར།ང་ཚོའི་ཁང་བ་དག་ལས་པ་ཧ་ཅང་བཟང་ལ།ཉེ་འགྲམ་གྱི་ཁོར་ཡུག་ཀྱང་ཧ་ཅང་མཛེས།ད་ལོར་གནས་སྤོར་ཡུལ་མིའི་བཀོད་སྒྲིག་གནས་ཀྱི་ལྗང་བསྒྱུར་བྱ་བའི་ཐད་མ་དངུལ་སྒོར་ས་ཡ་གསུམ་དང་འབུམ་བརྒྱད་བཏང་བ་དང་།སྡོད་ཁུལ་གསར་བའི་རྨང་གཞིའི་སྒྲིག་ཆས་འཛུགས་སྐྲུན་མཉམ་དུ་སྤེལ་བས།བགྲོད་ལམ་གཙོ་བོའི་འགྲམ་གཉིས་དང་ཐང་ཆེན་ཉེ་འགྲམ་དུ་འོས་མཐུན་སྒོས་སྡོང་འཛུགས་ནགས་སྐྲུན་བྱས་ཟེར།